CELEX: 31989R2218
Language: bg
Date: 1989-07-18 00:00:00
Title: Регламент (Евратом) № 2218/89 на Съвета от 18 юли 1989 година за изменение на Регламент (Евратом) № 3954/87 за установяване на максимално допустимите нива на радиоактивно замърсяване на храни и фуражи след ядрена авария или друг случай на радиологично замърсяване

Важна правна забележка

|

31989R2218

Официален вестник n° L 211 , 22/07/1989 стр. 0001 - 0003 специално финландско издание: глава 15 том 9 стр. 0085  специално шведско издание: глава 15 том 9 стр. 0085  специално чешко издание глава 15 том 01 стр. 363  - 365 специално испанско издание глава 15 том 01 стр. 363  - 365 специално унгарско издание глава 15 том 01 стр. 363  - 365 специално литвийско издание глава 15 том 01 стр. 363  - 365 LV.ES глава 15 том 01 стр. 363  - 365 MT.ES глава 15 том 01 стр. 363  - 365 PL.ES глава 15 том 01 стр. 363  - 365 SK.ES глава 15 том 01 стр. 363  - 365 специално словенско издание глава 15 том 01 стр. 363  - 365

		19890718Регламент (Евратом) № 2218/89 на Съветаот 18 юли 1989 годиназа изменение на Регламент (Евратом) № 3954/87 за установяване на максимално допустимите нива на радиоактивно замърсяване на храни и фуражи след ядрена авария или друг случай на радиологично замърсяванеСЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност за атомна енергия, и по-специално член 31 от него,като взе предвид предложението от Комисията, направено след получаване на становището от група експерти, назначени от Научно-техническия комитет [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че приложението към Регламент (Евратом) № 3954/87 [4] съдържа позиции за максимално допустимите нива за храни и фуражи;като има предвид обаче, че не бяха определени максимални нива за някои от тези позиции в очакване да се вземе решение от Съвета на по-късен етап след допълнителна работа, която следва да се извърши главно от научни експерти;като има предвид, че Комисията представи на Съвета две съобщения, съответно на 14 юни и 9 декември 1988 г., които бяха предназначени да допълнят приложението на цитирания по-горе регламент и бяха изготвени след консултация с експертната група, посочена в член 31 на Договора;като има предвид, че приложението към настоящия регламент следва да бъде съответно допълнено;като има предвид, че някои други сведения в упоменатото приложение следва също така да бъде адаптирана в светлината на последните научни постижения в тази област;като има предвид, че поради това изглежда е препоръчително да се консолидират нивата и останалата информация във въпросното приложение в една-единствена таблица;като има предвид, че е изглежда също така препоръчително, тъй като следва да се извърши допълнителна работа, да се предвиди, че процедурата, определена в член 7 от Регламент (Евратом) № 3954/87, следва да се прилага също така за фиксиране на максималните разрешени нива за фуражи; като има предвид, че този регламент следва да бъде съответно допълнен,ПРИЕ НАСТОЯЩИЯ РЕГЛАМЕНТ:Член 1Приложението към Регламент (Евратом) № 3954/87 се заменя с приложението към настоящия регламент.Член 2Член 7 от Регламент (Евратом) № 3954/87 се заменя със следното:"Член 7Правила за прилагане на настоящия регламент, списък на храни с второстепенно значение, заедно с максималните нива, които да се прилагат за тях, и максималните нива за фуражи се приемат в съответствие с процедурата по член 30 от Регламент (ЕИО) № 804/68, който се прилага по аналогия. За тази цел се създава ad hoc комитет."Член 3Настоящият регламент влиза в сила на третия ден след публикуването му в Официален вестник на Европейските общности.Настоящият регламент е задължителен в своята цялост и се прилага пряко във всички държави-членки.Съставено в Брюксел на 18 юли 1989 година.За СъветаПредседателR. Dumas[1] ОВ C 174, 2.7.1987 г., стр. 6.[2] ОВ C 13, 18.1.1988 г., стр. 61.[3] ОВ C 180, 8.7.1987 г., стр. 20.[4] ОВ L 371, 30.12.1987 г., стр. 11.--------------------------------------------------19890718ПРИЛОЖЕНИЕ"19890718"ПРИЛОЖЕНИЕМАКСИМАЛНО ДОПУСТИМИ НИВА ЗА ХРАНИ И ФУРАЖИ (Bq/kg)| Храни [1] | Фуражи [2] |Бебешки храни [3] | Млечни продукти [4] | Други храни, с изключение на второстепенни храни [5] | Течни храни [6] |Изотопи на стронций, по-специално Sr-90 | 75 | 125 | 750 | 125 | |Изотопи на йод, по-специално I-131 | 150 | 500 | 2000 | 500 | |Алфа-емитиращи изотопи на плутоний и трансплутониеви елементи, по-специално Pu-239, Am-241 | 1 | 20 | 80 | 20 | |Всички останали нуклиди с период на полуразпад над 10 дни, по-специално Cs-134, Cs-137 [7] | 400 | 1000 | 1250 | 1000 | |"[1] Нивото, приложимо за концентрирани или изсушени продукти, се изчислява на базата на възстановения продукт, готов за консумация. Държавите-членки могат да правят препоръки относно условията на разреждане, за да се осигури спазването на максимално разрешените нива, установени в настоящия регламент.[2] Максимално допустимите нива за фуражи ще бъдат определени в съответствие с член 7, тъй като тези нива са предназначени да допринесат за спазването на максималните разрешение нива за храни, но сами не гарантират това спазване при всички обстоятелства и не намаляват изискванията за нива за мониторинг в животински продукти, предназначени за консумация от човека.[3] Бебешките храни се определят като храни, предназначени за хранене на бебета през първите четири до шест месеца от живота им, които отговарят сами по себе си на хранителните изисквания на тази категория лица и са пуснати в продажба на дребно в опаковки, които са ясно идентифицирани и с обозначение на етикета "храна за бебета".[4] Млечните продукти се дефинират като продуктите, включени в следните тарифни позиции по КН, включително, когато е подходящо, всякакви корекции, които могат да бъдат направени по-късно: 0401, 0402 (с изключение на 04022911).[5] Второстепенните храни и съответните нива, които следва да се прилагат за тях, ще се дефинират в съответствие с член 7.[6] Течните храни, както са определени в позиция 2009 и в глава 22 на Комбинираната номенклатура. Стойностите са изчислени, като се взема предвид консумацията на вода от водопроводната мрежа и същите стойности следва да се прилагат за доставките на питейна вода по усмотрение на компетентните органи в държавите-членки.[7] Въглерод 14, тритий и калий 40 не са включени в тази група."--------------------------------------------------